Κρατικός Αερολιμένας Καλαμάτας «Καπετάν Βασίλης Κωνσταντακόπουλος»

Ο Κρατικός Αερολιμένας Καλαμάτας ή με το πλήρες του όνομα Κρατικός Αερολιμένας Καλαμάτας «Καπετάν Βασ. Κωνσταντακόπουλος» (ΙΑΤΑ: KLX, ICAO: LGKL, ΥΠΑ: ΚΑΚΛ) βρίσκεται 9 χιλιόμετρα δυτικά από την πόλη της Καλαμάτας. Κυρίως λαμβάνει ναυλωμένες πτήσεις (charter) τους θερινούς μήνες.

Το αεροδρόμιο βρίσκεται ανάμεσα στην Καλαμάτα και τη Μεσσήνη, δίπλα στην Εθνική Οδό Καλαμάτας - Πύλου (82) (Πύλος - Καλαμάτα - Σπάρτη). Ο διάδρομος έχει μήκος περίπου 3 χλμ. και ο τερματικός σταθμός βρίσκεται στο νοτιοανατολικό τμήμα του διαδρόμου.

Ονομασία
Το αεροδρόμιο φέρει το όνομα του, προς τιμή του καπετάνιου και εφοπλιστή Βασίλη Κωνσταντακόπουλου, καθώς θεωρήθηκε ως ο πρωτεργάτης της αναβάθμισης του αεροδρομίου της πόλης της Καλαμάτας, αθροίζοντας νέους αερομεταφορείς (Aegean Airlines, κ.ά.), νέα δρομολόγια ναυλωμένων πτήσεων, κάτι που τελικά βοηθά στη σύνδεση της μεσσηνιακής πρωτεύουσας με διάφορες περιοχές της Ευρώπης.

 Αεροπορική βάση 
Ακριβώς απέναντι από τον τερματικό υπάρχει η «120 Πτέρυγα Εκπαιδεύσεως Αέρος» (120 ΠΕΑ), η οποία χρησιμοποιεί επίσης το χώρο του αεροδρομίου.

 Ιστορικό αεροδρομίου 
Ο Κρατικός Αερολιμένας Καλαμάτας άρχισε να λειτουργεί το 1959. Οι πρώτες ναυλωμένες πτήσεις από το εξωτερικό αρχίζουν να χρησιμοποιούν το αεροδρόμιο από το 1986. Η αυξημένη επιβατική κίνηση οδήγησε στην δημιουργία νέου αεροσταθμού το 1991. Από το έτος αυτό, το αεροδρόμιο βρίσκεται στη δικαιοδοσία της Υπηρεσίας Πολιτικής Αεροπορίας.

Το 2016, η αεροπορική εταιρία Aegean Airlines πρόσθεσε για πρώτη φορά όλο το χρόνο δρομολόγια για Στοκχόλμη, Ντίσελντορφ, Μόναχο και Παρίσι, πρωτοβουλία που ανέβασε σημαντικά την επιβατική κίνηση.

 Αερογραμμές και προορισμοί 
Αεροπορικές ΕταιρίεςΠροορισμοίAegean AirlinesΘεσσαλονίκη
Θερινή περίοδος: Αθήνα, Γκέτεμποργκ, Ελσίνκι, Ηράκλειο, Κοπεγχάγη, Μόναχο, Παρίσι-Σαρλ ντε Γκωλ, Στοκχόλμη-ΑρλάνταAir FranceΘερινή περίοδος: Παρίσι-Σαρλ ντε Γκωλ ArkiaΘερινή περίοδος: Τελ ΑβίβAustrian AirlinesΘερινή περίοδος: ΒιέννηBritish AirwaysΘερινή περίοδος: Λονδίνο-ΧίθροουCondorΘερινή περίοδος: Μόναχο, Ντίσελντορφ, ΦρανκφούρτηDiscover AirlinesΘερινή περίοδος: Μόναχο EasyJetΘερινή περίοδος: Λονδίνο-Γκάτγουικ Edelweiss AirΘερινή περίοδος: Ζυρίχη Eurowings Θερινή περίοδος: ΝτύσσελντορφJet2.comΘερινή περίοδος: Λονδίνο-Στάνστεντ, Μάντσεστερ, Μπέρμιγχαμ, Μπρίστολ (από 7 Μαΐου 2025)LufthansaΘερινή περίοδος: Μόναχο Marathon AirlinesΘερινή πτήση charter: ΊνσμπρουκRyanairΘερινή περίοδος: Βιέννη, Λονδίνο-Στάνστεντ, Μπέργκαμο Scandinavian Airlines  Θερινή περίοδος: Στοκχόλμη-ΑρλάνταSwiss International AirlinesΘερινή περίοδος: ΓενεύηTransaviaΘερινή περίοδος: Άμστερνταμ, Παρίσι-ΟρλύVoloteaΘερινή περίοδος: Βενετία, Λιλ, Λυών, Νάντη 

Ατυχήματα και συμβάντα
 Στις 16 Οκτωβρίου 1971, αεροσκάφος τύπου YS-11A των Ολυμπιακών Αερογραμμών υπέστη αεροπειρατεία. Είχε αναχωρήσει από τον Κρατικό Αερολιμένα Καλαμάτας και είχε προορισμό το Διεθνές Αεροδρόμιο Ελληνικού. Οι 64 επιβαίνοντες του αεροσκάφους ήταν σώοι. Ένας από τους αεροπειρατές απαίτησε να μεταφερθεί στον Λίβανο. Το αεροσκάφος προσγειώθηκε και οι αεροπειρατές συνελήφθησαν. Η αεροπειρατεία διήρκεσε λιγότερο από μια ημέρα.
 Το Νοέμβριο του 2001, δεκατέσσερις φωτογράφοι αεροσκαφών (planespotters) (12 Βρετανοί και 2 Ολλανδοί) συνελήφθησαν από την αστυνομία, αφού φωτογράφιζαν την αεροπορική βάση., ...Byline: Philip Pank TWELVE plane-spotters from Britain face possible imprisonment in Greece after they were arrested and charged with spying at a military airbase south of Athens...

Γενικές πληροφορίες
Ο χώρος του αεροδρομίου παρουσιάζεται στην εναρκτήρια σκηνή της ταινίας του 2013 Before Midnight.Location #1: Kalamata Airport , Before Midnight (2013) Filming Locations - The Movie District

Παραπομπές


 Εξωτερικοί σύνδεσμοι 
 Ελληνικά αεροδρόμια: Kalamata International Airport
 Οδηγός ελληνικών αεροδρομίων: Kalamata Airport

Καλαμάτα
Κατηγορία:Καλαμάτα